Рабочая программа по литературному чтению на родном языке

для 4 класса

2018-2019 учебный год

**Аңлатма язуы**

4 нче сыйныфлар өчен туган телдә әдәби укудан эш программасы түбәндәге документларга нигезләнеп төзелде:

1. Федеральный государственный образовательный стандарт начального общего образования.
2. Татар телендә башлангыч гомуми белем бирү оешмалары өчен әдәби укудан программа. 1 - 4 нче сыйныфлар/ Ф.Ф.Хәсәнова, Г.М.Сафиуллина. – Казан: “Мәгариф – Вакыт” нәшр., 2016. – 71 б.
3. 2018-2019 нчы уку елына Татарстан Республикасы Алексеевск муниципаль районы муниципаль бюджет гомуми белем бирү учреждениесе Урта Тигәнәле гомуми урта белем бирү мәктәбенең укыту планы.
4. Основной образовательной программы начального общего образования МБОУ Среднетиганская СОШ Алексеевского МР РТ.

**Дәреслек:** Әдәби уку: туган телдә (татар телендә) башл. гомуми белем бирү оешмалары укучылары өчен дәреслек. 4 нче с-ф. Өч кисәктә/ Г.М.Сафиуллина, Ф.Ф.Хәсәнова, Ә.Г.Мөхәммәтҗанова: рәссамы Ф.Ризаева. – Казан: Казан: “Мәгариф – Вакыт” нәшр., 2014.

Эш программасы атнага 1 сәгать исәбеннән барысы 34 сәгатькә төзелде.

**Максат:**

Дөрес һәм йөгерек уку күнекмәләре булдыру, халык авыз иҗаты, язучы һәм шагыйрьләр әсәрләре белән якыннан таныштыру, чәчмә һәм шигъри әсәрләрне укып, эстетик ләззәт алырга өйрәтү.

**Бурычлар:**

- әдәби әсәрләрне дөрес, сәнгатьле, тиз укырга һәм аңларга өйрәтү;

- әдәби текст белән эшләү, текст эчтәлеген үз сүзләре белән сөйләү күнекмәсе камилләштерү;

- балаларга мавыктыргыч сюжетлы әсәрләр укыту;

- дәреслекләрдәге проблеманы үзе белеп, аңлап чишәргә күнектерү;

- белем алу күнекмәләре булдыру әдәби әсәрне аңлый, анализлый белү;

- мөстәкыйль рәвештә әсәрләрне укырга һәм үзләштерергә күнектерү, китапка кызыксыну булдыру,алган белемне куллана белү;

- әдәби әсәрләрне уку һәм өйрәтү барышында нәни укучыларда рухи һәм әхлакый кыйммәтләр хакында, уңай һәм тискәре сыйфатлар,

яхшылык һәм яманлык турында күзаллау булдыру.

**Укытуның планлаштырылган нәтиҗәләре**

**Шәхси нәтиҗәләр:**

- Туган республикага, туган илгә, халкына, ил тарихына карата гражданлык нигезләре, үз милләтен ярату, татар булуы белән горурлану хисләре формалаштыру;

-  табигать, халык, культура, дин төрлелеген берләштергән дөньяга социаль караш формалаштыру;

- башка халыкларның культурасына, тарихына хөрмәтле караш, башкалар фикеренә карата түземлелек формалаштыру;

-  укучының тоткан урынын, укучы ролен кабул итү, укуга карата кызыксыну уяту, укуның шәхсән мәгънәсен аңлауны формалаштыру;

-  әхлакый нормаларны кузаллауга нигезләнеп, укучының үз эшләгән эшләре өчен шәхси җаваплылыгын, мөстәкыйльлеген үстерү;

- эстетик ихтыяҗ һәм хис формалаштыру;

- башкалар хисен аңлау, кайгырта белү, шәфкатьлелек, мәрхәмәтлелек, әхлакый хисләрен үстерү;

- балаларның дуслары, олылар белән хезмәттәшлек итү күнекмәләрен формалаштыру, конфликтлы ситуацияләрне булдырмау һәм алардан чыгу юлларын таба белүләрен үстерү;

-  куркынычсыз һәм сәламәт яшәү рәвеше формалаштыру, төрле тормыш ситуацияләренә һәм әдәби әсәрләрдәге геройларның гамәлләренә кешелек нормаларыннан чыгып бәя бирү;

-  иҗади хезмәткә, эшнең нәтиҗәсенә мотивация булдыру, материаль һәм рухи байлыкларга сак караш формалаштыру.

**Метапредметлы нәтиҗәләр:**

- дәреслектә ориентлаша белү;

- шартлы билгеләрнең телен белү;

- рәсем һәм схемалар нигезендә биремнәр үтәү;

- төп билгеләрне аерып алу нигезендә кагыйдә формалаштыру;

- материаль объектлар кулланып биремнәр үтәү;

- дәреслек һәм мөстәкыйль эш дәфтәрендәге мәгълүматлар белән эшли белү.

**Предметлы нәтиҗәләр:**

-  татар телендә сөйләшүчеләр белән телдән яки язмача аралашу күнекмәләренә ия булу;

-  телдән яки язма сөйләм күнекмәләренә ия булу өчен кирәкле беренчел лингвистик белемнәрне үзләштерү;

- татар балалар әдәбияты һәм халык авыз иҗаты үрнәкләре белән танышу.

**Универсаль уку гамәлләре формалаштыру:**

**Танып белү универсаль уку гамәлләре:**

- дәреслектә ориентлаша белү;

- шартлы билгеләрнең телен белү;

- текстның билгеле бер өзегенә дәреслектән иллюстрация табу;

- тексттан билгеләнгән өзекне табу;

- дәреслек һәм мөстәкыйль эш дәфтәрендәге мәгълүматлар белән эшли белү;

- билгеле бер биремне эшләү өчен мәктәп китапханәсенә бару.

- “Музей йорты”на барып билгеле бер картинаны табу, аны күзәтә һәм анализлый белү;

- текстта ориентлашу: чагыштыру, сынландыру, контраст урыннарны билгеләү;

- текст өстендә төрле биремнәр башкару;

- төрле чыганаклар белән эшли белү.

**Регулятив универсаль уку гамәлләре:**

- кагыйдәләрне, күрсәтмәләрне истә тотып гамәлләр кылу;

- гамәлләрне таләп ителгән вакытта башлау һәм тәмамлау;

- үз эшчәнлегеңне контрольгә алу, биремне үтәүнең дөреслеген тикшерү;

- тормыш тәҗрибәсен куллану;

- эшләнгән эшнең сыйфатын һәм дәрәҗәсен билгеләү.

**Шәхескә кагылышлы универсаль уку гамәлләре:**

- дәреслек геройларына, күршеңә ярдәм итүдә танып-белү инициативасы күрсәтү;

- үз уңышларың/уңышсызлыкларың турында фикер йөртү;

- үз мөмкинлекләреңне бәяләү;

- үз эшчәнлегенең нәтиҗәләрен яхшыртуга ихтыяҗ формалаштыру;

- мәгънә барлыкка китерү («Минем өчен моның нинди мәгънәсе һәм әһәмияте бар?» - дигән сорау кую).

**Коммуникатив  универсаль уку гамәлләре:**

- тормыш тәҗрибәсен куллану;

- күршең белән хезмәттәшлек итү.

**Укыту материалының эчтәлеге**

**1. Халык авыз иҗаты**

**Мифлар турында гомуми күзаллау булдыру**. Борынгы халыкларның тормышы, кеше һәм табигать арасындагы мөнәсәбәт. Тормыш агачы, тотем хайван һәм үсемлекләр, кешеләрнең аларга карашы, борынгы традицияләрнең сакланышы.

**Тылсымлы әкиятләр**.

Дөнья турында борынгы күзаллаулар чагылышы. Тылсымлы әкият герое. Тылсым дөньясы, тылсымлы предметлар, сихри саннар, сүзләр, тылсымлы булышчылар. Тылсымлы әкият законнары: әкият герое өеннән чыгып китә, максатка ирешү юлы (тылсым дөньясы, карурманнар аша үтүче юл, сынаулар, тылсымлы булышчы ярдәме, җиңү шатлыгы). Халык әкиятләренең мифлар, легендаларда чагылышы.

**Риваятьләр һәм легендалар.**

Риваять һәм легендаларда сөйләнгән геройлар, аларның кичерешләре. Тарихи бәйләнеш. Төрле атамалар, аларның килеп чыгышы. Риваять һәм легендаларда бирелгән вакыйгаларның әкиятләрдә чагылышы.

**2. Автор әкиятләре.**

Автор әкиятләренең халык әкиятләре белән охшашлыгы (жанр һәм сюжет). Халык әкиятләрендәге тылсым юлы белән җиңүләр, автор әкиятләрендә акыл белән эш итеп уңышка ирешү, ярату һәм яратыла белүнең көче.

**3. Фольклор жанрының тормышта, хәзерге вакытта яшәеше.**

Халык традицияләре һәм бәйрәмнәр. Символик төшенчәләр. Гимннар (Татарстан гимны). Халык һәм автор әкиятләре.

**4. Хикәя.**

Хикәя жанры турында күзаллау формалаштыруны дәвам итү. Хикәя геройлары, аларның портрет һәм характер үзенчәлекләре,башкарган гамәлләре аша чагылышы. Авторның үз героена мөнәсәбәте. Геройларга чагыштырма характеристика. Герой хаарактерының катлаулылыгы, вакыт белән бәйләнеше. Герой яшәгән тирәлек, пейзаж. Хикәядәге чынбарлык чагылышы. Әдәби тел берәмлекләре.

**5. Әкият һәм хикәя жанрының үзгәлеге турында күзаллау формалаштыру.**

Әкият һәм хикәя жанрының композиция үзенчәлеген күзәтү аша аңлату. Укучы-тыңлаучыга табигый көчләрнең серен, әкият геройларының серле тормыш агышын күрсәтү, хикәя геройларының характерын тормыштан алынган вакыйгаларны чагылдырып сөйләү.

**6. Шигърият.**

Кеше һәм табигать бергәлеге. Дөньяны шагыйрь күзлегеннән чыгып күзаллау. Әйләнә-тирә дөньяның матурлыгы – шагыйрь өчен илһам чишмәсе булуына инандыру. Шигырьдә чагыштыру, сынландыру, эпитет. Автор әсәрләрендә һәм халык авыз иҗатында охшашлык. Чагыштыру, контраст, җанландыру кебек гади әдәби алымнарны таба белү. Җанлы сөйләмнең мөһим чараларын үзләштерү күнегүләре: темп, тавыш көче, тон, сөйләм мелодикасы ( тавышны күтәрү, түбәнәйтү)

**7. Библиографик культура.**

“Эчтәлек” бите белән танышу, аңа карап кирәкле әсәрне китаптан таба белү, кече яштәге мәктәп баласының дәреслектән тыш эшчәнлеген оештыру; өй, мәктәп китапханәләреннән файдалану. Фән буенча сүзлек, белешмә әдәбият, вакытлы матбугат белән эшләү. Балалар китабы белән эшләү. Китапның төп элементларын аеру: китап тышлыгы, китап төпсәсе, битләре. Китапны саклап тоту күнекмәләре булдыру. Төрле җыентыклар төзергә өйрәтү. Әсәр авторлары турында мәгълүмат туплау.

**8. Уку , сөйләү, тыңлау күнекмәләре формалаштыру.**

Сәнгатле уку күнекмәләре формалаштыру ( интонаия, тон, темп саклап кычкырып уку*).* Автор бирергә теләгән картинаны күзаллау. Эчтән укый белергә күнектерү. Чылбыр рәвешендә укыганда, үз урыныңны белеп чират буенча уку. Укылган әсәргә анализ ясау. Уку техникасын үстерү.

**Укучыларның белем һәм күнекмәләренә төп таләпләр**

**Укучылар белергә тиеш :**

- 4-5 татар, рус, чит ил классикларынын исемен, аларның әсәрләрен;

- 1-2 балалар журналы һәм газетасының исемен, алардагы рубрикаларны;

- 4-5 хәзерге заман язучысы яки шагыйренең исемен, алар язган әсәрләрне һәм эчтәлеген;

- үзенә иң ошаган авторның берничә әсәрен.

**Укучылар башкара алырга тиеш :**

- Әсәрне сүзләрне дөрес итеп әйтеп, кычкырып һәм эчтән укый белү;

- Әсәрнең темасын, төп мәгънәсен ачыклау, мәгънәви кисәкләргә бүлү, алар арасындагы бәйләнешләрне, төп фикерне билгеләү һәм аны үз сүзләрең белән әйтеп бирү;

- Төрле авторларның 6-8 шигырен яттан сөйләү;

- Кыска күләмле әсәрләрнең эчтәлеген сөйләү;

- Фольклор жанрларын аеру: хайваннар турындагы, тылсымлы әкиятләрне өйрәнү, мәсәл, хикәя турында күзаллау, халык авыз иҗаты әсәрләре һәм автор әсәрләрен төркемли белү;

- Әсәр геройларын характерлый белү, авторның үз героена мөнәсәбәтен күрсәтү, төрле әсәр геройларына чагыштырма характеристика бирү;

- Укылган әсәрдән чагыштыру, җанландыру, контрастны таба белу;

- Сүзлекләрдән файдалану, тематик сүзлекләр төзү;

- Аерым бер элементы буенча китапта ориентлашырга ойрәтү *( авторы , исеме, “Эчтәлек” бите, иллюстрацияләр)*

- Аерым әсәрләргә аннотация төзү.

**Укыту курсының эчтәлеге**

|  |  |  |
| --- | --- | --- |
| **№** | **Эчтәлек** | **Сәгать саны** |
| 1 | Тылсымлы әкият кануннарын өйрәнәбез: үткәннәргә кире кайтып, аларны яңадан кичерәбез, бүгенге тормыш белән бәйлибез. | 5 |
| 2 | Фольклорга нигезләнгән хикәяләү, дастан, риваять һәм легенда аша тарих белән танышабыз, ә автор әкиятләре хисләр дөньясына чакыра. | 4 |
| 3 | Шагыйрьләр һәм рәссамнар иҗаты аша табигать һәм кешеләрнең матурлыгын аңларга өйрәнәбез. | 4 |
| 4 | Безгә кадәр яшәгән яшьтәшләребез тормышы белән танышабыз. | 4 |
| 5 | Матурлыкның безгә ничек тәэсир итүен аңларга тырышабыз. | 6 |
| 6 | Җирдә кеше булу өчен, кеше күпме юллар үтә! | 5 |
| 7 | Сәнгать дөньясының үзенә генә хас үзенчәлекләрен ачыклыйбыз. | 2 |
| 8 | Үткәне булмаган халыкның киләчәге юк. Туган ил турында уйланабыз. | 4 |

**Календарь-тематик планлаштыру**

|  |  |  |  |
| --- | --- | --- | --- |
| **№** | **Дәрес темасы** | **Үткәрү вакыты** | |
| **план** | **факт** |
| **Тылсымлы әкият кануннарын өйрәнәбез: үткәннәргә кире кайтып, аларны яңадан кичерәбез, бүгенге тормыш белән бәйлибез.** | | | |
| 1. | Җир йөзендә яшәгән беренче кешеләр. Җир ничек яралган? (легенда). Күкнең күтәрелүе. | 05.09 |  |
| 2. | Тотем агачлар. “Айдархан һәм сәхабәләр”. “Пәйгамбәрнең тууы” хикәяте. З. Ярмәки “Ак каен”. Кереш контроль эш. | 12.09 |  |
| 3. | Абага чәчәге. Г. Кутуй “Рөстәм маҗаралары”. | 19.09 |  |
| 4 | Тотем хайваннар. Ак бүре (легенда). Ак бүре. (Татар халык әкияте). | 26.09 |  |
| 5 | Еланнар патшасы Шаһмара. | 03.10 |  |
| **Фольклорга нигезләнгән хикәяләү, дастан, риваять һәм легенда аша тарих белән танышабыз, ә автор әкиятләре хисләр дөньясына чакыра.** | | | |
| 6. | Борынгы шагыйрь - Кол Гали. Ш. Галиев “Кол Галигә”. “Тоткын Сөембикә җыры”. Кол Гали “Кыйссаи Йосыф”. | 10.10 |  |
| 7. | Без – татар балалары. Г. Латыйп. “Минем нәсел”. Э.Шәрифуллина “Без – татар балалары”. | 17.10 |  |
| 8. | Нәсел агачы. Ә.Рәшит “Нәсел агачы”. Х.Камалов “Археолог”. | 24.10 |  |
| 9. | Су асты патшалыгында. Н.Сәйяр “Айсылу”. | 07.11 |  |
| **Шагыйрьләр һәм рәссамнар иҗаты аша табигать һәм кешеләрнең матурлыгын аңларга өйрәнәбез.** | | | |
| 10 | Җирдә миңа ни кирәк? Ш.Галиев “Алсу дөнья”. Ш.Бабич “Габдулла әфәнде Тукаев”, “Тын төн”. | 14.11 |  |
| 11 | Көзге табигать мизгелләре. Г. Рәхим “Көзге урман”. Кышкы сандугач. Г.Рәхим “Песнәк”. З.Ярмәки “Иртә”. | 21.11 |  |
| 12 | Әнкәм портреты. Г.Рәхим “Апрель”(портрет). Н.Исәнбәт “Өч матур сүз”. | 28.11 |  |
| 13 | Кеше ышанмаслык сүзне чын булса да сөйләмә. Л. Лерон “Кыхмырый, Мыхмырый һәм Шыхмырый” И.Гыйләҗев “Тутыкмас тотка”. | 05.12 |  |
| **Безгә кадәр яшәгән яшьтәшләребез тормышы белән танышабыз.** | | | |
| 14 | Газаплы язмыш. Г.Галиев “Бибкәй аланы”. Ф.Әмирхан “Кечкенә хезмәтче”. | 12.12 |  |
| 15 | Күз яшьле балачак. К. Нәҗми “Нәсимәнең беренче эш көне”. | 19.12 |  |
| 16 | Каникуллар – рәхәт вакыт. Г. Ибраһимов “Укудан кайткач”. | 09.01 |  |
| 17 | Балачак хатирәләре. С.Хәким “Яратам мин”. Зөлфәт “Кыз тавы”. | 16.01 |  |
| **Матурлыкның безгә ничек тәэсир итүен аңларга тырышабыз.** | | | |
| 18 | Көннәрем гөрләп торсын. В.Хәйруллина “Хәерле көн”. Р.Миңнуллин “Иртән иртүк”. | 23.01 |  |
| 19 | Каен- урман чибәре. С.Гафарова “Көз”. | 30.01 |  |
| 20 | Бөтен дөнья ак кына. Р.Вәлива “Бөтен дөнья ак кына”. Р.Гыйззәтуллин “Язгы моң”. | 06.02 |  |
| 21 | Серле күк. Р.Мингалим “Бүген төнлә күккә кара”. Л. Ихсанова “Шомырт чәчәкләре ак кына”. | 13.02 |  |
| 22 | Туган як - Идел көзгесендә. К.Булатова “Шушы яктан, шушы туфрактан без”. Батулла “Салават күпере кайда йоклый”. Җ. Дәрзаман “Бөҗәкләр белән сөйләшү”. | 20.02 |  |
| 23 | Аккошлар - сак кошлар. Г.Хәсәнов “Аккош”. Р.Фәйзуллин “Быелгы яз”. Р. Миңнуллин “Атказанган сандугач”. | 27.02 |  |
| **Җирдә кеше булу өчен, кеше күпме юллар үтә!** | | | |
| 24 | Тылсымлы кодрәтле үлән. Г.Хәсәнов “Абага”. | 06.03 |  |
| 25 | Кирлемән маҗаралары. Р. Хафизова “Кирлемән”. | 13.03 |  |
| 26 | Урман докторы. Җ. Тәрҗеманов “Шуктуган ”. Ш.Галиев “Тукран сые”. Гөмбәләр серен белү кирәк. Н. Сладков “Тыштан ялтырый, эчтән калтырый”. | 20.03 |  |
| 27 | Бану әби сабагы. К.Тимбикова “Бану әби сабагы”. Э.Шәрифуллина “Тормыш яме”. | 03.04 |  |
| 28 | Бүрек –нәни көчек. Г. Гыйльманов “Минем исемем- Бүрек”. | 10.04 |  |
| **Сәнгать дөньясының үзенә генә хас үзенчәлекләрен ачыклыйбыз.** | | | |
| 29 | Р.Вәлиев “Кошлар кайта”. “Кайтчы, Сөембикә”. “Эт кояшы”(өзек). | 17.04 |  |
| 30 | Чыпчыкның да үз җыры бар. Мөҗәһит “Кемнең сайрыйсы килми?”, К. Сибгатуллин “Чыпчык”. Р.Әхмәтҗанов “Безнең шигырь”. И. Гыйләҗев “Охшашлык”. Г. Тукай “Яз галәмәтләре”. | 24.04 |  |
| **Үткәне булмаган халыкның киләчәге юк. Туган ил турында уйланабыз.** | | | |
| 31 | Һәркемгә үз Ватаны кадерле. Р.Вәлив “Ватаным”. Р.Харис “Татарстан әләме”. | 08.05 |  |
| 32 | Зур тарихлы батыр халкым. Н.Арсланов “Халкыма”. Г.Морат “Чит тел”. Арадаш аттестация эше. | 15.05 |  |
| 33 | Балачакның онытылмас истәлекләре. М.Мирза “Балачак хатирәсе”. Р.Фәйзуллин “Минем әти”. Р.Вәлиева “Онытма”. М.Җәлил “Дару”. | 22.05 |  |
| 34 | Кыю очучылар. Г.Кутуй “Яшен”. Г. Мөхәммәтшин “Туган як”. М.Галиев “Туган як”. | 27.05 |  |